Diari Oficial de la Generalitat Valenciana


Sumari del DOGV 6766, del 03-05-2012 (2012/3540)

Notificació de la sentència dictada en el juí de divorci contenciós número 273/2009.
------------------------------------------------------------------------------------

### Dades del document

Número de DOGV
:   6766

Data del DOGV
:   03-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3540


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el juí de divorci contenciós número 273/2009. [2012/3540]  
Divorci contenciós 000273/2009  
De: Isabel Fernández Marín.  
Procuradora: Francisca Marcilla Gallego.  
Contra: Abdelilah Badie.  
Procurador/a: -  
En este procediment de divorci contenciós seguit a instàncies d'Isabel Fernández Marín contra d'Abdelilah Badie s'ha dictat la sentència, que literalment diu el següent:  
«Sentència número 59100  
Dénia, 24 de febrer de 2012  
Javier Alba Marín, jutge del Jutjat de Primera Instància número 3 de Dénia, he vist les presents actuacions de divorci contenciós número 273/2009, seguides en este Jutjat en virtut de demanda de la procuradora Francisca Marcilla Gallego, en nom i representació d'Isabel Fernández Marín, assistida de la lletrada María Carmen Crespo Benito, contra Abdelilah Badie, qui va ser declarat en situació de rebel·lia processal, ha sigut objecte del procediment una pretensió de dissolució matrimonial per divorci.  
Antecedents de fet  
Primer. La procuradora Francisca Marcilla Gallego, en nom i representació d'Isabel Fernández Marín, va presentar demanda de divorci contenciós contra Abdelilah Badie, en virtut d'escrit presentat amb data registre 27 de gener de 2009, admesa a tràmit per interlocutòria de 5 d'octubre de 2010.  
De la dita demanda es va traslladar a la contrapart sense que la contestara oportunament, per la qual cosa la demandada va ser declarada en situació de rebel·lia processal per providència de 8 de novembre de 2011, i s'assenyalava per a la celebració de la vista el 24 de febrer de 2012.  
Segon. En el dia esmentat va comparéixer la part actora, però no la demandada i aquella, una vegada ratificada la demanda, va proposar com a prova la reproducció de la documental i l'interrogatori de part, després de la qual cosa van quedar les actuacions concluses per a sentència.  
Fonaments de dret  
Primer. Disposa l'article 85 del Codi Civil que el matrimoni es dissol, siga quina siga la forma de la seua celebració, per la mort o la declaració de defunció d'un dels cònjuges i pel divorci.  
  
En este últim supòsit, l'article 86 del mateix text legal afig que es decretarà el divorci a petició d'un només dels cònjuges o d'ambdós o d'un amb el consentiment de l'altre, quan concórreguen els requisits i circumstàncies exigits en l'article 81; que establix com a pressupòsit necessari el transcurs del termini de tres mesos des de la celebració del matrimoni.  
Acreditat documentalment a través d'actuacions que Isabel Fernández Marín i Abdelilah Badie van contraure matrimoni en la localitat de Pego el dia 11 de juliol de 2008, pertoca decretar dissolt per causa de divorci l'indicat matrimoni, de conformitat amb el que disposen els articles citats, en concórrer per a això els requisits que legalment s'hi exigixen.  
Segon. Pel que es referix a les mesures que procediria adoptar per raó de la dissolució matrimonial, atés que la part actora no en proposa cap en concret, perquè no hi ha fills en comú ni desequilibri econòmic entre els cònjuges, no pertoca a efectuar pronunciament en este sentit.  
  
En relació que es tinga per liquidada la societat legal de de guanys tampoc procedix fer un pronunciament exprés sobre tal extrem, perquè sense perjuí que la declaració de dissolució matrimonial produïsca l'extinció de la societat legal de guanys, la veritat és que la seua liquidació haurà de ser objecte del corresponent procediment, en el cas que haguera controvèrsia entre les persones litigants.  
Tercer. No pertoca efectuar expressa condemna en costes, tenint en compte la naturalesa pública dels interessos en litigi i de l'absència de mala fe en qualsevol dels litigants.  
Vistos els textos legals que se citen i la resta de preceptes d'aplicació general al cas.  
Dispositiva  
Estime la demanda interposada per la procuradora Francisca Marcilla Gallego, en nom i representació d'Isabel Fernández Marín contra Abdelilah Badie, i declare dissolt, per causa de divorci, el matrimoni contret pels expressats Isabel Fernández Marín i Abdelilah Badie amb tots els efectes legals inherents a tal declaració, sense que hi haja lloc a efectuar cap pronunciament sobre mesures ni a efectuar expressa imposició de costes a cap de les parts.  
Esta és la meua sentència, de la qual es portarà testimoni literal a les interlocutòries i es notificarà a les parts en la forma ordinària, amb l'advertència que no és ferma per cabre en contra recurs d'apel·lació que s'interposarà davant d'este Jutjat davant l'Audiència Provincial d'Alacant, en terme de 20 dies, prèvia consignació del depòsit legalment previst, jutjada definitivament en primera instància, la pronuncie, mane i firme».  
Publicació. En la mateixa data l'anterior sentència va ser llegida i publicada pel jutge que la subscriu mentres celebrava audiència pública. En done fe.  
I atés que el demandat, Gallego, es troba en parador desconegut, s'expedix l'edicte en forma adequada perquè servisca de notificació.  
  
Dénia, 27 de febrer de 2012.- La secretària judicial: Esther Ferrer Cejalvo.